ru ro zh ru ru ru mk bg ru kk ru kk kk hbs_cyr kk ru en kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk kk kk kk kk mk kk en uk kk kk kk kk kk kk kk kk kk kk kk kk kk kk kk kk kk mk de kk mk fr kk mk en kk mk fr ru mk fr kk mk de kk mk fr kk mk fr kk kk kk ca kk kk fr kk kk fr kk kk ur kk kk zh kk kk en kk kk es kk kk es kk ru kk kk en kk kk zh kk kk oc kk kk de kk kk ca kk kk da kk kk de kk kk oc kk kk mk fr kk mk it kk kk fr kk kk fr kk kk oc kk kk fr kk kk oc kk kk fr en kk kk kk ru kk be kk kk
Өз еліміз бен халқымыздың мүддесінен жоғары құндылық жоқ-Әлихан Смайылов
Алматы облысының басым бөлігінде жоғары өрт қаупі сақталады-Қазгидромет
Елімізде өткен тәулікте 69 адам коронавирус жұқтырды
Мемлекет басшысы Қазақстан футболшыларын бүгінгі жеңісімен құттықтады
Президент БҰҰ Бас хатшысы Антониу Гутерришпен келіссөз жүргізді
Қасым-Жомарт Тоқаев Еуропалық Кеңестің президенті Шарль Мишельмен кездесті
Қасым-Жомарт Тоқаев БҰҰ Бас Ассамблеясының сессиясы аясында Қатар Әмірімен әңгімелесті
Мемлекет басшысы Еуропа комиссиясының президентімен келіссөз жүргізді
Қасым-Жомарт Тоқаев Халықаралық Қызыл Крест комитеті Президентімен кездесті
Бизнесті кредиттеу минимум мәнге төмендеген
Елімізде бизнесті кредиттеуге банктердің дайын болуы тарихи минимум мәніне жетуге жақындаған. Қаржылық емес онлайн-сервистердің жедел дамуы өткен жылдың негізгі трендіне айналғанын қаржы нарығындағы қазіргі жағдай айқын көрсетіп отыр.
Ұлттық банктің 2022 жылдың бірінші тоқсанында бизнесті кредиттеу бойынша екінші деңгейдегі банктер арасында жүргізген сұрау салуы шағын және орта бизнес тарапынан кредиттерге сұраныстың қысқарғанын да, банктердің мұндай клиенттерді қорландыруға дайындығы төмендегенін де көрсетеді. Шағын бизнес тарапынан кредит жөнінде өтініш жасаулардың саны 3 пайызға (тоқсаннан тоқсанға) төмендеп, 2020 жылдың екінші жартыжылдығынан бері бірінші рет азайып кеткен. Бұл ретте тапсырыстардың орташа көлемі 4 есе өскен. Сондай-ақ орта бизнес тарапынан да кредиттерге сұраныс төмендеген. Бірінші тоқсанның қорытындылары бойынша келіп түскен кредиттік өтінімдердің саны 32 пайызға қысқарған, ал өтінімдердің орташа көлемі 11%-ға (тоқсаннан тоқсанға) азайып, 517 миллион теңгені құраған. Кредиттік өтінімдер санының негізгі төмендеуі ресейлік еншілес банктерге тиесілі екен.
Кредиттік сұраныстардың төмендеуін банктер төтенше жағдай режимі орын алған кезеңдегі қаңтардағы шектеулермен, наурыздағы кредиттік ресурстар құнының қымбаттауымен, сондай-ақ мемлекеттік бағдарламалар бойынша уақытша қаржыландыру жоқтығымен байланыстырады.
Екінші деңгейдегі банктердің бизнесті кредиттеуге дайындығы шағын және орта бизнес үшін тиісінше 33% және 50% құрап, тарихи минимум мәнге жақындаған. Банктердің көпшілігінде бизнеске несиелер берудің шарттары қатаңдаған. Бизнесті несиелеу бойынша сыйақы мөлшерлемелері айтарлықтай артқан, бәрінен де көбірек орта кәсіпкерлік субъектілері үшін өскен. Биылғы жылдың екінші тоқсанында екінші деңгейдегі банктердің біразы шағын бизнес тарапынан несиеге сұраныс біршама артатынын күтуде. Орта бизнес бойынша, мамандар болжауынша, сұраныс индексі орта есеппен алғанда бірінші тоқсан деңгейінде сақталады екен. Сондай-ақ бизнеске кредит беру бойынша да сыйақы мөлшерлемелерінің одан әрі біршама артуы күтілуде.
Бұл сұрау салудың нәтижелері, әсіресе, орташа қуатты банктердің басым көпшілігінің шағын және орта бизнесті нысаналы бағыт деп санауымен де құнды. Календарьлік үш жылда шағын және орта бизнес субъектілерінің саны 1,3 миллионнан 1,5 миллионға дейін артқан, оның үстіне күрт өсім нақ осы соңғы жылда байқалып отыр. Шағын және орта бизнес өсуі әлеуетін ескере отырып айтар болсақ, банктердің оларға кредит беруге дайындығының төмендеуі уақытша және субъектілердің тым артық кредит алуына байланысты, сонымен бірге, осыған орай кредиттік тәуекел жағдайларының артуына да байланысты болып отыр.
Өткен жылдан бастап банктердің біршама белсенді бола түсуі шағын және орта бизнестің тағы бір микросаласы – жеке кәсіпорындарда көрініс тапқан. Кейбір сарапшылар жеке кәсіпорындар шағын және орта бизнестің «кредиттік күшіне» айналуы мүмкін деп есептейді. Алайда, әзірге банктер жеке кәсіпорындарды несиелеуге онша ынталы да емес: микробизнеске кредит беру екінші деңгейдегі банктердің көпшілігінде тіпті жоқ инфрақұрылымның болуын талап етеді. Тіпті жеке кәсіпорындарды кредиттеудің тәртібі де енді ғана жасалуда.
Жеке кәсіпорындарға барлық құжаттар мен бухгалтерлік есептемелерін талап ететін корпоративтік клиенттер ретінде несие беру мүмкін емес, өйткені, орта бизнестен айырмашылығы микробизнеске ақша «кеше-ақ керек» болған еді. Мына жайтты да білген маңызды, көптеген микрокәсіпкерлер құжат айналымын жүргізбейді, табыстарын рәсімдемейді және кредиттік сапасын растай да алмайды. Қазір жеке кәсіпорындардың көпшілігі микроқаржылық ұйымдардан немесе екінші деңгейдегі банктерден жеке тұлға ретінде несие алады. Қазақстандық бірде-бір банк микробизнесті қорландыру үшін қалыпты үдеріс түзей алмай келеді. Көптеген банктер, міне, нақ осы мемлекеттер ашып беретін дерекқорларды пайдаланып, жеке кәсіпорындарды кредиттеу үшін дұрыс скоринг құру міндетін шешу үстінде.
Жеке кәсіпорындарды шешімін күткен мәселелер аймағынан оңтайлы алып шығудың тиімді тәсілі және мұндай кәсіпкерлердің кредиттік тәуекелдерін бағалауды түсінікті етудің төте жолы – қаржылық емес қызметтерді (ШОБ бойынша ірі банктер мұндай өнімдерді бірнеше жылдардан бері ілгерілетуде) дамыту. Интеграция және жіксіз клиенттік жол 2021 жылдан бері жеке кәсіпорындармен жұмыс істеп жатқан банктердің негізгі терминдеріне айналды.
Қаржылық емес қызметтер – бұл «бір терезе» арқылы, клиентке классикалық банкингпен қатар оның бизнесін қолдауды ұсынатын топтама өнімдер.
Мәселен, банктер кәсіпкерлердің жеке кәсіпорын ашу үшін Халыққа қызмет көрсету орталығына немесе Салық комитетіне баруға дағдыланғандарын анықтаған, оны іздеу сайттарындағы сұраныстарды талдау да растап отыр. Көптеген екінші деңгейдегі банктер тіркелу рәсімін клиенттік шот ашумен бір мезгілде цифрландырған. Банктің сыртқы сайтында жеке кәсіпорынды тіркеуден өткізіп, бірден шот ашуға да болады. Болашақ кәсіпкер банктік деректемелерді алғаннан кейін, оның телефонына мобильдік қосымшаны жүктеп алу үшін SMS келіп түседі. Авторландыру қуатталған сәттен бастап банк платформасында кәсіпкерге банктік қызметтер қолжетімді болады. Клиентті қарамағына алысымен, банк оның қаржылық тарихын көре алады және одан әрі қарай бұларды жеке қосымшалар дайындау мақсатында, соның ішінде кредиттік ұсыныстарды несиелеудің төменірек мөлшерлемесімен пайдалануына жағдай жасайды.
Банктік емес өнімдер банктің бизнес-клиентпен табысты жұмысының міндетті шартына айналуда. Екінші деңгейдегі банктер түрліше клиенттік қажеттіліктерді жаба алатын, өзінің көпфункциялы моноқызметтерін белсенді түрде қайта құруда (инфографика).
Қазіргі уақытта банктер бірегей жіксіз клиенттік жолдар аясында тіркеу және шотты онлайн-ашу түрінде бизнес-клиенттеріне базалық қызметтер көрсетуде. Одан әрі аздаған ерекшеліктер жалғасын табады.
Мәселен, клиенттер үшін карточкалық процессинг бойынша ұсыныс бар, бұл өнім сауда саласындағы жеке кәсіпорындарға бағытталған. Тіркеуден өтіп, банктік шот ашқаннан кейін кәсіпкер ақшаларын қабылдайтын және касса үшін өзінің транзакцияларын Мемлекеттік кірістер комитеті көре алатындай, терминалды қажетсінеді. Бұрын мұндай жағдайда кәсіпкер банкке өтініш жазатын да, төлем терминалын қондыруды күтетін. Қазір төлем үдерісі толықтай телефонда жүзеге асырылады. Банк карталары мобильді қосымшаны «қабылдай береді». Ежелгі темір касса да онлайнға көшкен. Касса мен терминалды бір қосымшаға біріктіріп, банк төлемдерді жеделдеткен: қаржыларды картамен немесе QR-кодпен аударуға болады және ол транзакциясын өзі көре де алады.
Бұдан өзге, банктердің корпоративтік бизнесінде классикалық банк өнімдерін сату үшін, бәрінен бұрын несиелеуді жүзеге асыруда қаржылық емес қызметтер қосымша мүмкіндіктер ретінде қолданылмақ. Осы қосымшада кәсіпкер қажет болғанда банктен тауарды бөліп төлеу қызметі негізінде сатып ала алады. Тұрмыстық техникаларды сатумен айналысатын ірі сауда үйлерінің залдарында кезінде банктердің өкілдері отыратын және солар сатып алушыларға тауарларды бөліп төлеуді рәсімдейтін. Қазір бөліп төлеп сатып алуды сатып алушының өзі тікелей рәсімдейді. Кәсіпкер – банктің клиенті «бөліп төлеу» банктік қызметіне онлайн қосылады да, банктен бірегей QR алады және онысын «сөреге» шығарып қояды. Сатып алушы, соның ішінде банк клиенті емес адам да, кодты сканерлеп тапсырыс береді, осыдан соң көп уақыт өтпей-ақ банк оның бөліп төлеуге деген тапсырысын қарастырады. Бөліп төлеуді өз бетінше онлайн рәсімдеуді бірнеше банк ұсына алады, оның үстіне бұлардың бір бөлігі жабық экожүйеде жұмыс істесе, басқа бөлігі – банктің клиенттері еместер де қатыса алатын ашық жағдайда қызмет көрсетеді.
Одан әрі – бұдан да жақсырақ. Қосымшалар жеке кәсіпорынға саудаларын басқару мақсатында жеке кабинет құруға мүмкіндік береді. Бұл кабинетте сауда тарихы ашылған, тауарды қайтару мүмкіндігі де бар, маркетингтік акциялар үшін құралдар да қарастырылған.
Қаржылық емес қызметтерді дамыту екінші деңгейдегі банктерге микроқаржылық ұйымдармен бәсекелестік үшін мықты база жасап отыр. Эквайринг (қолма-қол емес ақшалар) бөліп төлеу, касса, контрагентті бағалау қызметі бар мобильді қосымша кәсіпкерлердің қажеттіктеріне жауап береді және олардың банкпен ниеттестігін одан әрі нығайта түседі, дейді сарапшылар.
Битум тапшылығы неден туып отыр?
Экспорт тек мұнайға байланып қалмайды
Банктер активтері 40,3 триллион теңгеге жеткен
Жаңа экономикалық саясаттың бағыттары белгіленді
Бизнесті несиелеу оңды шешімге мұқтаж
Біздің Telegram каналына жазылыңыз
алдымен сізді қызықтыратын барлық жаңалықтарды біліңіз
Сіздің электронды пошта жарияланбайды. Қатарды міндетті түрде толтырыңыз *
Қазақстанда «Ашық аспан-2022» оқу-жаттығуы басталды
Түркістан облысында 26 мектепке тарихи тұлғалардың есімі берілді
«Ас-Ай» ЖШС басшысы ұсталды
«Бәйтерек» холдингінің басшысы БАӘ Орталық банкінің төрағасымен кездесті
Тимофей Скатов Лиссабон челленджер турнирін жеңіспен бастады
Қазгидромет ауа райына байланысты ескерту жариялады
Ресей билігі Қазақстанға кеткен азаматтарын кері қайтару туралы өтініш жасамағанын хабарлады
Әлихан Смайылов Біріккен Араб Әмірліктерінің делегациясымен кездесті
«QULAN» коллекциялық монеталары сатылымға шығады
Ахмет Байтұрсынов және съездер
Қаржы пирамидаларының белгілері қандай?
Аяқ қамыр мен Бас қамыр
АҚШ елшілігінің қызметкерлері ұлы ойшылдың өлеңдерін оқыды
Жаяу Мұса. Деректі фильм
Битум тапшылығы неден туып отыр?
Экспорт тек мұнайға байланып қалмайды
Банктер активтері 40,3 триллион теңгеге жеткен
Жаңа экономикалық саясаттың бағыттары белгіленді
Бизнесті несиелеу оңды шешімге мұқтаж
Азық-түлік тауарларының бағасы 20,8%-ға өсті
Төлем теңгерімі профицитпен қалыптасты
Банктердің қарыз қоржыны өсуде
Түркістан облысында 26 мектепке тарихи тұлғалардың есімі берілді
Астанадағы әлеуметтік нысандарға жылу беріле бастады
Қарқаралыда жаңа мешіт ашылды
Алматы облысының Райымбек ауданына жаңа әкім тағайындалды
Көкшетауда жылу тарифі көтерілді
Жетісу облысының Кербұлақ ауданына жаңа әкім тағайындалды
Каспий жағалауындағы өрт «Ақжайық» табиғи резерватының аумағын шарпыды
Ақмола облыстық сотының төрағасы тағайындалды
© 2010-2020 Copyright. Kazgazeta.kz.